Tocar el cielo

Tocar el cielo (Tuŝi la ĉielon) estas drama filmo premierita la 2an de aŭgusto 2007. Ĝi estis verkita de José Antonio Félez, Andrés Gelós, Lily Ann Martin kaj Marcos Carnevale, kiu krome reĝisoris ĝin. Temas pri kunproduktoraĵo inter Argentino kaj Hispanio kaj rakontas du amhistoriojn interplektitajn kun komedia nuanco kiuj okazas inter Bonaero kaj Madrido.

Intrigo

Amikaro kunhavas tradicion: ĉiun 31an de decembro, ĝuste noktomeze en Bonaero, kaj je la kvina frumatene en Madrido, liberigas balonon kun skribita deziro.

En Bonaero, Amparo (Montse Germán) deziras patriniĝi, sed estante fraŭlino tio apenaŭ eblas. Tiukadre ŝi decidas edziniĝi al Santiago (Facundo Arana), nur kiel parto de strategio por konvinki aŭtoritatojn havigi al ili adoptitan infanon, dum  Santiago estus patro nur jurnivele. Konvinkinte socialan helpantinon, malriĉa virino havigas sian filon, kiu estas ankoraŭ naskota. Post la nasko, Santiago decidas tute patriĝi kaj formi familion kun Amparo.

Dume, en Madrido, Pedro (Chete Lera) estas ioma egoista viro kiu vivas kun sia filo Fidel (Raúl Arévalo), kun kiu ne bone akordiĝas. Lia plej bona amikino Gloria (Betiana Blum) deĉiam deziris formi familion. Ambaŭ estas geamikoj kuj bazis sian rilaton en reciproka ĵaluzo: Pedro seksallogas multe pli junajn virinojn (ekzemple Elena (Verónica Echegui), antaŭ kiu li montriĝas kiel profesoro de latinamerika literaturo), dum Gloria havas malgrandan vesperton kiel dorlotbeston kaj ekamikiĝas kun bestokuracisto. Ĉio ŝanĝiĝas kiam Gloria eksuferas kanceron kaj estas mortonta, dum Pedro akompanos ŝin ĝis la fino...

Geaktoraro kaj roluloj
 Facundo Arana (Santiago)
 Verónica Echegui (Elena)
 China Zorrilla
 Raúl Arévalo (Fidel)
 Chete Lera (Pedro)
 Betiana Blum (Gloria)
 Alberto Jiménez 
 Montse Germán (Amparo)
 Lidia Catalano  (Teresa)
 Sabrina Garciarena 

 Eksteraj ligiloj 
Tocar el Cielo en Internet Movie Database.
 Reklamfilmeto Tocar el cielo en YouTube.
 Versión Española - Tocar el cielo en RTVE.

Kategorio:Hispanaj komediaj filmoj
Kategorio:Hispanaj dramaj filmoj
Kategorio:Argentinaj filmoj
Kategorio:Filmoj aperintaj en 2006